section_heading: Naknadne informacije
paragraph_text: Početkom ožujka 2012. vojni sud, međuvlade u Egiptu nakon revolucije 2011., kojoj je na čelu Abdel Fattah al-Sisi, zbog "narušenog zdravstvenog stanja" oslobodio je svih optužbi trojicu najvećih islamskih terorista, Muhamada al-Zavahirija, brata vođe Al-Qa'ide, Abdelaziza al-Jamala, bivšeg zapovjednika vojske talibana u Afganistanu, te zloglasnog vođu Al-Gamma'e Al-Islamiyye Muhammada Shawkija al-Islambulija koji je jedan od odgovornih za teroristički napad na policijsku postaju u Rijeci. Medicinski vještaci opovrgavali su teze o lošem zdravstvenom stanju. Egipćani su oslobađanje od optužbi Al-Islambulija vidjeli kao početak radikalizacije Egipta, znajući da je Al-Islambuli već bio osuđen na smrt 1992. godine pod optužbom da je pokušao rušiti Mubarakov režim, 1997. godine zbog dizanja u zrak egipatskog veleposlanstva u Islamabadu te niza terorističkih napada i pokušaja atentata na Mubaraka. Godine 1999. opet je osuđen na smrt i to za pokolj nad stranim turistima u Oxuru. Nakon 25 godina izbjeglištva vratio se u Egipat 28. kolovoza 2011. godine. Čim je došao u Egipat, uhićen je i prevezen u zatvorsku bolnicu gdje se nalazio i Hosni Mubarak, na koga je u prošlosti više puta pokušao izvršiti atentate.<ref>Večernji list Hassan Haidar Diab: Na slobodi terorist odgovoran za eksploziju autobombe u Rijeci, 5. ožujka 2012. (pristupljeno 20. listopada 2015.)